Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 159

55. cikk Bulgáriának vagy Romániának a Bizottság számára legkésõbb a csatlakozás idõpontjáig benyújtott, kellõen megalapozott kérelmére a Tanács, a Bizottság javaslata alapján, illetve – ha az eredeti jogi aktust a Bizottság fogadta el – a Bizottság olyan európai rendeleteket vagy európai határozatokat fogadhat el, amelyek az intézmények által 2004. október 1-je és a csatlakozás idõpontja között elfogadott jogi aktusoktól való ideiglenes eltérésekrõl rendelkeznek. Ezeket az intézkedéseket a kért ideiglenes eltérés tárgyát képezõ jogi aktus elfogadására vonatkozó szavazási szabályoknak megfelelõen kell elfogadni. Amennyiben az eltéréseket a csatlakozást követõen fogadják el, azok a csatlakozás napjától alkalmazhatók.

Source: https://magyarkozlony.hu/hivatalos-lapok/830d9fb6119bb6005a55ef1d1bc87847e08cec40/dokumentumok/80a2d7c753debc655856b19a2846049d7011826b/letoltes